גלית לוי

ילדותה ותחילת דרכה

גלית לוי נולדה כגלית גרינשטיין בשנת 1971 וגדלה בשכונת צהלה שבתל אביב.
מגיל שבע החלה לתפור בעצמה בגדים לבובות הברבי שלה משאריות בדים שמצאה בבית הוריה, ולערוך תצוגות אופנה בפני סבתה בביקורה השבועי. בגיל תשע החלה כבר בציור "סקיצות" של בגדים אותם נתנה לבעלי חנות בגדים כיוון שלא אהבה את המבחר שהוצע בה. כיוון שהייתה ילדה קטנת מידות, התקשתה למצוא בגדים למידותיה ולטעמה. ב-1985 בגיל 14 החלה לתפור לעצמה בגדים בעזרת מכונת תפירה שהייתה בביתה. הסביבה הגיבה במחמאות, והיא החלה לתפור בגדים לחברות של בנות משפחתה תמורת תשלום.
בסוף שנות ה-80 התגייסה לצה"ל. במהלך שירותה הצבאי שירתה לוי כפקידת לשכה במשרד הביטחון. ובמקביל למדה אופנה בקורסי ערב שונים בית הספר לאמנות "שנקר" שברמת גן. במסגרת לימודיה בשנקר למדה גזרות, תדמיתנות וציור.
במסגרת לימודיה ב"שנקר" נחשפה לתחרות המעצב הצעיר העולמי, אשר התקיימה בפריז. מיד עם שחרורה מהשירות הצבאי ב-1991 והיא עוד לא בת 20, החליטה לרכוש כרטיס טיסה לפריז כדי לצפות בתחרות, מבלי להכיר איש.] גלית הגיעה לפריז, התאהבה בעיר ונחשפה לאופנה ולמגמותיה השונות. היא החלה לרכוש מיומנות בתפירה עילית (Haute couture), ובמשך שנה לקחה קורסים והשתלמויות בתחום, כולל תפירת מחוכים.

הקמת בית האופנה

ב-1992 בגיל 21 חזרה גלית לישראל. כחודשיים לאחר שהכירה את מי שעתיד היה להיות בעלה הראשון אייל לוי, וכחלק מההכנות לחתונה החליטה לתפור שמלה בעצמה אשר הייתה עשויה מתחרה ורודה עם הינומה מוזהבת. במהלך 1994, כחודשיים לאחר החתונה, לוי הקימה את בית האופנה שלה בסטודיו קטן ברחוב חובבי ציון שבתל אביב.
מספר חודשים לאחר חתונתה, לאחר ששחקן הכדורגל מאיר מליקה ראה במקרה את שמלת החתונה שתפרה,] קיבלה הזמנה ראשונה לייצר שמלת כלה, עבור אשתו לעתיד של מליקה. הזמנות נוספות לשמלות כלה בעיצובה החלו לזרום והיא החליטה להיענות להן, מתוך מתן מענה לצורך הקיים בשוק לשמלות כלה מודרניות ומתוחכמות. הביקוש ההולך וגובר הביא אותה בשנת 1995 לעבור לסטודיו ברחוב דיזנגוף 268, אשר במהלך השנים הלך והתרחב (מ-40 מ"ר ל-200 מ"ר)].
בשנת 2006 השיקה גלית את קו בגדי הים שלה "Galit Levi Beach Couture" אשר נמכר בהמשך ב-250 נקודות ברחבי ישראל.
בשנת 2010 הושק קו ההלבשה התחתונה בשם "Galit Levi Under Wear" שנמכר בכל רשתות ההלבשה התחתונה המובילות בישראל. כמו בהחלטה להיכנס לשוק שמלות הכלה, כך במקרה של בגדי הים וההלבשה התחתונה, נבעו המהלכים שעשתה גלית מתוך זיהוי מחסור בשוק ומענה על הצורך הקיים.
לאחר 15 שנים בהן פעל הסטודיו ברחוב דיזנגוף, החליטה גלית בשנת 2010 להעתיק את משכנה ללופט גדול בדרום תל אביב כדי ליצור קשר רציף בין המתפרה, החנות והסטודיו ולרכז את עבודתה במקום אחד.]

הפריצה הבינלאומית

פריצתה הגדולה של לוי אירעה בשנת 1998 כאשר עיצבה את שמלתה של הזמרת דנה אינטרנשיונל, נציגת ישראל בתחרות האירוויזיון ה-43, אשר זכתה באותה התחרות במקום הראשון. באותה שנה היא גם עיצבה שמלות למתמודדות בטקס מלכות היופי, וכמו כן עיצבה למלכת היופי לינור אברג'יל את "שמלת השלום" לתחרות "מיס עולם" עם דמויותיהם של ראש הממשלה המנוח יצחק רבין, המנהיג הפלסטיני יאסר ערפאת ונשיא ארצות הברית לשעבר ביל קלינטון. באותו הטקס נבחרה אברג'יל למיס עולם כשהיא לבושה בשמלה נוספת של גלית לוי.
שנה לאחר מכן, עיצבה גלית את שמלת "מגן הדוד" עבור מלכת היופי הערבייה-ישראלית הראשונה רנא רסלאן אשר ייצגה עימה את ישראל בתחרות "מיס יוניברס". השמלה עוררה ביקורת רבה בעולם הערבי. בתחרות "מיס עולם" שמתקיימת באותה שנה בלונדון, זוכה שמלתה של גלית בתואר "שמלת הערב היפה בעולם", כשהיא מוצגת על ידי נערת ישראל ג'ני צ'רוואני.
בשנת 2001, במהלך האינתיפדה השנייה, זכתה גלית לחשיפה תקשורתית בארצות הברית עקב סיקור תקשורתי ב-CNN של השמלה שעיצבה עבור מלכת היופי אילנית לוי אותה לבשה בתחרות מיס יוניברס בפוארטו ריקו. השמלה אשר הייתה בצבעי הסוואה כללה וסט חסין כדורים משובץ ביהלומים ופנינים.
בשנים 2001 -2004 גלית עיצבה שמלות לטקסים ואירועי יופי נבחרים, וניהלה טור אופנה במגזין "אנשים" ובאתר האינטרנט של ערוץ הבידור העולמי Eonline!.
בשנת 2004 יוצגה גלית לראשונה מחוץ לישראל באופן עסקי, לאחר שבית הכולבו היוקרתי "הרודס" הציג למכירה קולקציה שלה.] בשנה שלאחר מכן נמכרו שמלותיה גם בשאר מדינות אירופה, בארצות הברית ואף בערב הסעודית.] בשנים הללו לקחה חלק גם בתצוגות אופנה ובתערוכות בינלאומיות, בעיקר באיטליה.
במהלך אמצע העשור הראשון של המאה ה-21 לוי העמיקה את השפעתה מחוץ לישראל. במהלך 2005 זכתה להלביש את המתמודדים בתוכנית הטלוויזיה האמריקנית "המתמחה" של דונלד טראמפ בפרק סיום העונה ובמקביל פתחה חנות בלוס אנג'לס ואולם תצוגה לקניינים בניו יורק. שנה לאחר מכן הלבישה גלית את משתתפי הסרט האמריקני "בבל" לטקס האוסקר.
בשנת 2008 נבחרה גלית להציג כמעצבת ישראלית יחידה בשבוע האופנה העילית ברומא "Alta Roma" לצד מעצבי על בינלאומיים, ובעקבות כך הופיעו דגמיה בספר אופנת העילית הידוע "Collezioni", הנמכר בכל העולם, המציג עיצובים של מעצבים כשאנל ודיור. שנה לאחר מכן נכללה גלית ברשימת הצעירים המבטיחים של מגזין העסקים "פורבס", מקום ראשון בתחום האופנה ומקום 27 בדירוג הכללי, מתוך 300 צעירים מתחת לגיל 40.]
לוי היא זוכת פרס "מעצבת השנה" של עיתון מעריב לשנת 1999 וזוכת פרס "מעצבת האופנה" של העיתון ידיעות אחרונות לשנת 2006‏
גלית לוי היא הישראלית היחידה שעיצובי שמלותיה זכו בפרסים בינלאומיים.]

חיים פרטיים

לוי גרושה ויש לה בת אחת בשם סער שנולדה ב-1997. את השם לוי שמרה לאחר הגירושים בעיקר מסיבות שיווקיות. מתגוררת כיום בתל אביב.